கேள்வி: கலைஞர் நூற்றாண்டு உயர் சிறப்பு மருத்துவமனை - வரலாறு பற்றி நீங்கள் என்ன அறிந்துள்ளீர்கள்?
பதில்: கலைஞர் நூற்றாண்டு உயர் சிறப்பு மருத்துவமனையானது, சென்னையில் 500 படுக்கை வசதிகளுடன் அமைக்க திட்டமிட்ட பல நவீன வசதிகள் கொண்ட ஒரு பன்னோக்கு உயர் சிறப்பு மருத்துவமனையாகும். இது கிண்டியில் உள்ள கிங் நோய்த்தடுப்பு மற்றும் ஆய்வு நிறுவனம் வளாகத்தில் கட்ட திட்டமிடப்பட்டது. தமிழக அரசால் 2021, சூன் 3 அன்று அறிவிக்கப்பட்ட இந்த மருத்துவமனை, ரூ 250 கோடி செலவில் நிறுவப்பட இருந்தது. இந்தத் திட்டம் முன்னாள் முதலமைச்சரும் திமுக தலைவருமான மு. கருணாநிதியின் 98-ஆவது பிறந்தநாளைக் கொண்டாடும் வகையில் திட்டமிட்ட நிகழ்வுகளின் ஒரு பகுதியாகும். இது 51,249 சதுர மீட்டர் பரப்பளவில் ஏழு தளங்களில் அமைந்துள்ளது. மொத்தம் 1,000 படுக்கைகள் கொண்டதாக உள்ளது. இந்தத் திட்டம் ₹230 கோடி செலவில் நிறைவடைந்தது. மருத்துவமனையின் திறப்பு விழாவுக்கு முதலில், குடியரசு தலைவர் திரௌபதி முர்மு அழைக்கப்பட்டார். ஆனால் சுரிநாம், செர்பியா போன்ற நாடுகளுக்கு செல்ல முன்பே திட்டமிட்டிருந்த நிகழ்சிகளினால் அவரால் மருத்துவமனை திறப்பு விழாவில் கலந்து கொள்ள முடியவில்லை. இதன் பிறகு, 2023, சூன் 15 அன்று முதல்வர் ஸ்டாலின் தலைமையில் திறப்பு விழா நடைபெற்றது. மு. க. ஸ்டாலினும், நான்கு செவிலியர்களும் இணைந்து முறையாகத் திறந்து வைத்தனர். இந்த நிகழ்வின் ஒரு பகுதியாக, திமுக தலைவர் மு. கருணாநிதி பேனாவைக் கொண்டு எழுதுவது போன்ற ஒரு முழுவுருவச் சிலையும் திறக்கப்பட்டது. ஆறு மாடிகள் கொண்ட இந்த மருத்துவமனை அடிக்கல் நாட்டப்பட்ட 15 மாதங்களில் கட்டி முடிக்கப்பட்டது ஒரு சாதனையாக பார்க்கப்படுகிறது. இந்த மருத்துவமனை வளாகத்தில் 40 படுக்கைகளுடன் தீவிர சிகிச்சை பிரிவும் 200 படுக்கைகள் கொண்ட தேசிய முதியோர் நல மருத்துவ மையமும் உள்ளன. இந்த மையம் சென்னை அரசுப் பொது மருத்துவமனை கீழ் செயல்படும். இதனை 2023, பெப்ரவரி 25 அன்று பிரதமர் நரேந்திர மோதி மெய்நிகர் முறையில் திறந்து வைத்தார். இந்த மருத்துவனை அதன் முதல் ஆண்டில், இரண்டு இலட்சத்திற்கும் மேற்பட்ட வெளிநோயாளிகளுக்குச் சிகிச்சை அளித்தது. 63,505 உள்நோயாளிகளை அனுமதித்தது. 2,179 அறுவை சிகிச்சைகளை நடத்தியது. இந்த மருத்துவமனை இதுவரை பல சிக்கலான அறுவை சிகிச்சைகளைச் செய்துள்ளது. அவற்றில் சில: * இதய அறுவை சிகிச்சை * நரம்பியல் அறுவை சிகிச்சை * முடவியல் * பொது அறுவை சிகிச்சை * புற்றுநோய் அறுவை சிகிச்சை * இரைப்பை குடல் அறுவை சிகிச்சை
கேள்வி: கலைஞர் நூற்றாண்டு உயர் சிறப்பு மருத்துவமனை - உள்கட்டமைப்பு பற்றி நீங்கள் என்ன அறிந்துள்ளீர்கள்?
பதில்: இந்த மருத்துமனை பல உள்கட்டமைப்பு வசதிகளைக் கொண்டுள்ளது. அதில் சில முக்கிய அம்சங்கள்: * அதிநவீன வசதிகள் - இந்த மருத்துவமனையில் நவீன தீவிர சிகிச்சை பிரிவு, சி.டி. ஸ்கேன்கள், எம்.ஆர்.ஐ., கார்டியாக் கேத் லேப்கள் உள்ளன. * இங்கு இதயவியல், நுரையீரல் மருத்துவம், நரம்பியல், புற்றுநோயியல் மற்றும் இரையகக் குடலியவியல் ஆகிய சிறப்புத் துறைகள் உள்ளன. * இந்த மருத்துவமனையில் நோயாளிகள், ஊழியர்கள் ஆகியோரின் நல்வாழ்வுக்காக யோகா அறைகள், இறைவேண்டுதல் அறைகள், வாசிப்பு அறைகள், கேரம் போர்டு விளையாட்டுகள், சதுரங்க விளையாட்டு போன்ற பொழுதுபோக்கு வசதிகள் உள்ளன. * இந்த மருத்துமனை பசுமை கட்டட நடைமுறைகளைக் கொண்டுள்ளது. இது சி.ஐ.ஐ. இந்திய பசுமை கட்டடக் குழுவின் பசுமை சுகாதார வசதிகள் மதிப்பீட்டின் கீழ் தங்க மதிப்பீட்டைப் பெற்றுள்ளது. இந்த மருத்துவமனை பேண்தகுநிலை, சூழலியம் கவனம் செலுத்துகிறது. * வசதியான தங்குமிடங்கள் - இந்த மருத்துவமனையில், குளிர்சாதன வசதி, தனி குளியலறைகள், கழிப்பறைகள், நவீன தீவிர சிகிச்சைப் பிரிவு, பணம் செலுத்தி சிகிச்சைப் பெறும் பிரிவுகளைக் கொண்டுள்ளது. * அணுகல் - மருத்துவமனை மாற்றுத்திறனாளிகளுக்கு ஏற்றதாக உள்ளது. மின் தூக்கி, கண்காணிப்பு ஒளிப்படமி, காவலர் பாதுகாப்பு முதலிய வசதிகள் உள்ளன.